
  Parlamentul României   

 Camera Deputaţilor

Comisia pentru administraTie publica,                       6 mai 1998

amenajarea teritoriului Si echilibru 
               570/XVIii/6




 ecologic 

R   A   P   O   R   T

asupra proiectului de Lege pentru aderarea României la Convenţia Naţiunilor Unite pentru combaterea deşertificării în acele ţări care sunt afectate grav de secetă şi/sau deşertificare, mai ales în Africa, adoptată la Paris la 17 iunie 1994 



In urma examinării proiectului de Lege pentru aderarea României la Convenţia Naţiunilor Unite pentru combaterea deşertificării în acele ţări care sunt afectate grav de secetă şi/sau deşertificare, mai ales în Africa, adoptată la Paris la 17 iunie 1994, care prin obiectul şi conţinutul său se încadrează în categoria legilor ordinare, în şedinţa din 6 mai 1998, comisia a hotărât ca proiectul de lege să fie supus spre dezbatere şi adoptare Plenului Camerei Deputaţilor, în forma prezentată, cu următoarele modificări de îmbunătăţire a redactării.



1. Inlocuirea peste tot în text a pluralului “nivele” (care este pluralul pentru “nivelă”) cu pluralul “niveluri” care este pluralul corect pentru nivel (a se vedea Dicţionarul ortografic şi de punctuaţie şi DEX al limbii române), începând cu pagina 4, lit.c, rând 2; pag.5, rând 3; pag.6, lit(a), rând 4; lit.c, rând 2; pct.1, rând 5; pag.10 lit.e, rând 3; pag.13 penultimul rând; pag.14 lit.(b).



2. Reformularea pentru claritate a paragrafului de la pag.9, pct.2 în felul următor: “Dispoziţiile prezentei Convenţii nu vor afecta acele   drepturi   şi   obligaţii   ale   unei  Părţi, care decurg dintr-un acord 

bilateral, regional sau internaţional încheiat de aceasta înaintea intrării în vigoare a prezentei Convenţii”.



3. Inlocuirea la pag.14, lit.(a), II a cuvântului “retrase” cu “izolate”.



In cursul dezbaterii în Comisie, amendamentul propus de dl.deputat Protopopescu Cornel, de adăugare a cuvântului “şi dunăreană” la Anexa 4 a acestui proiect de lege, respectiv Anexa de aplicare pentru regiunea nord-mediteraneană “şi dunăreană”, a fost respins cu majoritate de voturi. Argumentul de susţinere în Comisie a acestui amendament de către dl.deputat Protopopescu Cornel a fost existenţa în zona de sud a ţării, respectiv Oltenia a unui areal cu un grad ridicat de ariditate.



Argumentul Comisiei de respingere a acestui amendament a fost că nu este necesar să se facă această precizare pentru că în sintagma de nord-mediteraneană se include şi regiunea dunăreană, în măsura în care şi acestei regiuni i se pot aplica prevederile acestui tratat.

